CELEX: C2006/331/17
Language: fi
Date: 2006-12-30 00:00:00
Title: Asia C-240/05: Yhteisöjen tuomioistuimen tuomio (kolmas jaosto) 7.12.2006 (Cour d'appelin (Luxemburg) esittämä ennakkoratkaisupyyntö) — Administration de l'enregistrement et des domaines v. Eurodental Sàrl (Kuudes arvonlisäverodirektiivi — Vapautukset — Direktiivin 13 artiklan A kohdan 1 alakohdan e alakohta, 17 artiklan 3 kohdan b alakohta ja 28 c artiklan A kohdan a alakohta — Vähennysoikeus — Hammasproteesien valmistus ja korjaus — Jäsenvaltiosta toiseen suoritetut liiketoimet, jotka liittyvät jäsenvaltiossa verovapaisiin liiketoimiin — Direktiivin 28 artiklan 3 kohdan a alakohdassa säädetyn poikkeus- ja siirtymäkauden järjestelmän vaikutus yhdessä direktiivin liitteessä E olevan 2 kohdan kanssa — Verotuksen neutraalisuuden periaate — Arvonlisäveron osittainen yhdenmukaistaminen)

30.12.2006   
            
            
               FI
            
            
               Euroopan unionin virallinen lehti
            
            
               C 331/11
            
         Yhteisöjen tuomioistuimen tuomio (kolmas jaosto) 7.12.2006 (Cour d'appelin (Luxemburg) esittämä ennakkoratkaisupyyntö) — Administration de l'enregistrement et des domaines v. Eurodental Sàrl
   (Asia C-240/05) (1)
   
   (Kuudes arvonlisäverodirektiivi - Vapautukset - Direktiivin 13 artiklan A kohdan 1 alakohdan e alakohta, 17 artiklan 3 kohdan b alakohta ja 28 c artiklan A kohdan a alakohta - Vähennysoikeus - Hammasproteesien valmistus ja korjaus - Jäsenvaltiosta toiseen suoritetut liiketoimet, jotka liittyvät jäsenvaltiossa verovapaisiin liiketoimiin - Direktiivin 28 artiklan 3 kohdan a alakohdassa säädetyn poikkeus- ja siirtymäkauden järjestelmän vaikutus yhdessä direktiivin liitteessä E olevan 2 kohdan kanssa - Verotuksen neutraalisuuden periaate - Arvonlisäveron osittainen yhdenmukaistaminen)
   (2006/C 331/17)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel
   Pääasian asianosaiset
   
      Kantaja: Administration de l'enregistrement et des domaines
   
      Vastaaja: Eurodental Sàrl
   Oikeudenkäynnin kohde
   Ennakkoratkaisupyyntö — Cour d'appel du Grand-Duché de Luxembourg — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1), sellaisena kuin se on muutettuna, 13 artiklan A kohdan 1 alakohdan e alakohdan, 17 artiklan 3 kohdan b alakohdan ja 28 c artiklan A kohdan a alakohdan tulkinta — Tiettyihin yhteisön sisäisiin toimiin käytettyihin tavaroihin kohdistuneen arvonlisäveron vähennyskelpoisuus sellaisessa tilanteessa, jossa nämä toimet on vapautettu verosta, jos ne suoritetaan maan alueella — Hammasproteesien valmistus ja korjaus
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna yhteisen arvonlisäverojärjestelmän täydentämisestä ja direktiivin 77/388/ETY muuttamisesta verotuksellisten rajojen poistamiseksi 16.12.1991 annetulla neuvoston direktiivillä 91/680/ETY ja direktiivin 77/338/ETY muuttamisesta ja toimenpiteistä arvonlisäveron yksinkertaistamiseksi 14.12.1992 annetulla neuvoston direktiivillä 92/111/ETY, 13 artiklan A kohdan 1 alakohdan nojalla arvonlisäverosta vapautettu liiketoimi, joka on suoritettu yhdessä jäsenvaltiossa, ei perusta oikeutta direktiivin 17 artiklan 3 kohdan b alakohdassa tarkoitettuun aikaisemmassa vaihdannan vaiheessa maksetun arvonlisäveron vähennykseen silloinkaan kun liiketoimi on suoritettu jäsenvaltiosta toiseen ja siitä riippumatta mitä arvonlisäverojärjestelmää sovelletaan vastaanottavassa jäsenvaltiossa.
   
      (1)  EUVL C 193, 6.8.2005.